38.Барање 14-4958/1

* Остварување на правото на ослободување од партиципација
* Дали и кои лица се ослободени од плаќање партиципација со потврда издадена од МТСП за плаќање на стоматолошки услуги?
* Дали и какви видови потврди издава МТСП за ослободување од партиципација на стоматолошки услуги?

Одговор:

Министерството за труд и социјална политика Ве известува дека Согласно член 66 од Законот за социјална заштита право на здравствена заштита има:

* корисник на гарантирана минимална помош, кое е лице неспособно за работа,
* корисник на надоместок заради попреченост,
* корисник на надоместок за помош и нега од друго лице,
* лице со статус на признаен бегалец и лице под супсидијарна заштита,
* корисници на вон-семејна заштита,
* лице-жртва на семејно насилство за кое се презема мерка на заштита согласно со прописите од областа на превенција, спречување и заштита од семејно насилство и
* лице-жртва на трговија со луѓе.

Корисниците остваруваат право на здравствена заштита, само доколку не можат да се стекнат осигурување по друг основ.

Центрите за социјална работа, преку Министерството за труд и социјална политика, на здравствената установа и ги надоместуваат средствата за ослободување од партиципација за корисниците на гарантирана минимална помош, кое е лице неспособно за работа, корисници на услугите на вон семејна заштита како и за децата со попреченост корисници на правото на посебен додаток.

Ослободување од плаќање на партиципација е уредено и со член 34 од Законот за здравствено осигурување, каде се набројани сите деца/лица кои се ослободени од плаќање на партиципација, како и законските основи по кои се уредува ова прашање.